Konstantino Goljevskio koplyčia

Konstantino Goljevskio koplyčia – Vilniaus senųjų kapinių, vadinamų Antakalnio kapinėmis, komplekso koplyčia, kurioje palaidoti Konstantino Goljevskio (1850-1905) palaikai. Koplyčia stovi vakarinėje kapinių dalyje, pro ją praeina vienas iš kapinių takų. Datuojama XX a. pradžios laikotarpiu.Vilniaus miestas (sakralas 1) 

2023 m. koplyčia, kaip valstybinės reikšmės architektūros paminklas, buvo įrašyta į Kultūros vertybių registrą.
miniatiūra|180px|left|Galinė koplyčios siena

Konstantino Goljevskio koplyčios pastatas kompaktinio tūrio, kvadrato formos plano, uždengtas betoniniu kupoliniu stogu. Ant stogo įtaisyta betono ornamentuota, profiliuota smailė. Ją užbaigia iškilus metalo kryžius, dekoruotas spalvotu stiklu.

Pagrindiniame fasade (šiaurės vakarų fasado sienoje) įrengta durų anga su dvivėrėmis metalinėmis durimis. Angos apatinė dalis užmūryta, viršutinė uždengta dekoratyviomis ažūrinėmis grotomis. Virš durų angos įtaisytas lipdytas giminės herbas ir metalo lenta su įrašu rusų kalba: „КОНСТАНТИНЬ КОНСТАНТИНОВИЧ / ГОЛЪЄВСКІЙ / родилсѧ / 13 апрълѧ / 1850 г. / ԑмерz / 8 Ноӕрѧ 1905 г.“ Koplyčią puošia tinkuoto plytų mūro profiliuoti karnizai. Sienos sumūrytos iš keraminių plytų, nutinkuotos. Pamatas su tinkuoto mūro cokoliu. Vidinėje patalpoje įrengtas kupolinis skliautas. Šiaurės rytų ir pietvakarių sienose įdėti metaliniai langai. Stiklai neišlikę, vietoje jų įstatytos apsauginės grotos, apatinės langų angų dalys užmūrytos. Galinė koplyčios siena aklina, be angų. 

 Šaltiniai 

 Nuorodos 

 Vida Girininkienė. Antakalnio kapinės  lituanistika.lt
 Koplyčios vieta žemėlapyje maps.lt

Kategorija:Antakalnio kapinių koplyčios
Kategorija:Lietuvos stačiatikių koplyčios